钦定古今图书集成/明伦汇编/闺媛典/第172卷 > 黄钦祥妻庄氏〈陈氏附〉
## 钦定古今图书集成/明伦汇编/闺媛典/第172卷 > 黄钦祥妻庄氏〈陈氏附〉

按《泉州府志》：“黄钦祥妻庄氏，南安人。归黄五年，夫没，
舅姑虑之，庄蓬首垢面，专治女红，抚二子，长厥初，年
十九而夭。次厥仲，娶陈氏，生孙密，未逾月亦亡。陈年
二十三，姑媳抱一月儿，相向哭，复相慰，以保黄氏一
线。密长有孙，庄顾陈喜且泣曰：‘吾与汝异日可以见
地下人矣’。”年七十终。学使刘玉以礼币旌之。